**Lanțul**

*Florianruse*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se spune că pentru a ajunge în rai

trebuie mai întâi să treci prin purgatoriu...

Cine poate ști?

Aș zice, mai degrabă, că raiul

pare acel scurt răgaz

dintre purgatorii -

liantul...

Astfel,

purgatoriu lângă purgatoriu

se poate construi o viață,

se poate construi o moarte,

se poate construi un scop,

se poate construi un univers,

se poate construi o clipă...

Iadul personal? - Poate, lanțul nesfârșit al acestei dualități...

Neființa? - Poate, urmarea întâmplării de a se rupe lantul...

Ființa? - Poate, acel ceva, care unește capetele lanțului...

Uneori, iubito, mă întreb

unde aș putea să te situez -

în vreun rai sau cine știe care purgatoriu?

Dar, nu! Cu siguranță m-aș înșela…

Tu ești mult mai mult de-atât!

Tu ești atât rai, cât și purgatoriu!

Iar urma ta cel mai bine se evidențiază

acolo unde lanțul a cedat…